पार्टी के राष्ट्रीय सचिव एवं प्रवक्ता श्रीकांत शर्मा ने कहा कि एेसे फैसले संसदीय बोर्ड की बैठक में होती है जो आमतौर पर दिल्ली में होती है। राष्ट्रीय कार्यकारणी की बैठक एेसा स्थान नहीं होता जहां एेसी घोषणा की जाए। शर्मा ने कहा, ‘‘ बैठक में निश्चित तौर पर समाजवादी पार्टी के ‘गुंडाराज’ के मुद्दे पर चर्चा होगी जो राज्य की समाजवादी पार्टी के शासन में आगे बढ़ रहा है। और जिसका सबसे ताजा उदाहरण मथुरा की हिंसा की घटना है जहां भूमि पर कब्जा करने वालोंे को राजनीतिक संरक्षण प्राप्त था और जिसमें दो जांबाज पुलिस अधिकारी को जान गंवानी पड़ी। उन्होंने कहा, ‘‘ भाजपा राज्य से सपा और बसपा को उखाड़ फेंकने को प्रतिबद्ध है जिन्होंने बारी-बारी से एक दशक से अधिक समय तक शासन किया और इसे बर्बाद करने का काम किया। ’’